CELEX: 52010XG1203(02)
Language: bg
Date: 2010-11-19 00:00:00
Title: Заключения на Съвета от 19 ноември 2010 година относно достъпа на младите хора до култура

3.12.2010   
            
            
               BG
            
            
               Официален вестник на Европейския съюз
            
            
               C 326/2
            
         Заключения на Съвета от 19 ноември 2010 година относно достъпа на младите хора до култура
   2010/C 326/02
   СЪВЕТЪТ НА ЕВРОПЕЙСКИЯ СЪЮЗ,
   1.   КАТО ПРИПОМНЯ
   
               —
            
            
               Препоръката на Европейския парламент и на Съвета от 18 декември 2006 г. относно ключовите компетентности за учене през целия живот, която съдейства за интегриране на културата във всички учебни дейности в училищата, младежките организации и институциите за обучение,
            
         
               —
            
            
               Резолюцията на Съвета от 16 ноември 2007 г. относно Европейска програма за култура и нейните стратегически цели (1), както и Заключенията на Съвета относно работния план за културата за периода 2011—2014 г. (2),
            
         
               —
            
            
               Резолюцията на Съвета от 27 ноември 2009 г. относно обновена рамка за европейско сътрудничество по въпросите на младежта (2010—2018 г.), в която се посочва, че творчеството и новаторският капацитет на младите хора следва да се подкрепят посредством по-качествен достъп и участие в културата и културното изразяване от ранна възраст, като така се насърчава развитието на личността, засилените способности за учене, междукултурните умения, разбирането и зачитането на културното многообразие и развиването на нови и гъвкави умения за бъдещи възможности за работа,
            
         
               —
            
            
               Заключенията на Съвета от 27 ноември 2009 година за насърчаване на творческо поколение — развиване на творчеството и новаторския капацитет у децата и младите хора чрез културно изразяване и достъп до култура, в които се набелязват 6 приоритета.
            
         2.   ПРИВЕТСТВА
   
               —
            
            
               задълбочаването на познанията за младите хора и културата, като проучването за достъпа на младите хора до култура, възложено от Европейската комисия (3).
            
         3.   ПОДЧЕРТАВА
   
               —
            
            
               че достъпът на младите хора до култура включва два основни аспекта: младите хора като ползватели, купувачи, потребители и публика; и младите хора като активни участници и творци на изкуство и култура,
            
         
               —
            
            
               значението на тези два аспекта за доброто сътрудничество между областите на младежта и на културата,
            
         
               —
            
            
               значението на познаването, насърчаването, видимостта и използването на нови информационни и комуникационни технологии, включително на цифровизацията на културното съдържание, с цел да се разшири достъпът на младите хора до култура,
            
         
               —
            
            
               че достъпът на младите хора до култура означава също и практика на себеизразяването, личностно развитие и придобиване на увереност, капацитет за иновации и творчество, удовлетворение и отворено съзнание към другите култури, включително към европейското културно наследство,
            
         
               —
            
            
               значението на непрекъснатото развитие на културните компетентности на младите хора и на всички заинтересовани страни, тъй като това се преплита с други ключови компетентности,
            
         
               —
            
            
               значението на културата като средство за насърчаване на социалното приобщаване, равенството и активното участие на младите хора, както и борбата срещу дискриминацията и бедността.
            
         4.   ВЪВ ВРЪЗКА С ТОВА ПРИКАНВА И НАСЪРЧАВА КОМИСИЯТА И ДЪРЖАВИТЕ-ЧЛЕНКИ В РАМКИТЕ НА СЪОТВЕТНИТЕ ИМ ОБЛАСТИ НА КОМПЕТЕНТНОСТ
   
               —
            
            
               да вземат под внимание всички препоръки от посоченото по-горе проучване,
            
         
               —
            
            
               да улеснят достъпа на всички млади хора до култура, като намалят свързаните с това пречки, посочени в проучването (напр. финансови, езикови, времеви и географски пречки), като отчитат ролята на образованието и обучението в сферата на културата и изкуството за всички млади хора от ранна възраст в рамките на перспективата за учене през целия живот и чрез използване на целеви програми,
            
         
               —
            
            
               да насърчават разработването на дългосрочни координирани политики за достъп на младите хора до култура на всички равнища, с ясна перспектива за младежта, например чрез стимулиране на партньорства и контакти между творческия сектор и заинтересованите страни в сферите на младежта, образованието и други, свързани с тях области,
            
         
               —
            
            
               да задълбочават познанията за достъпа на младите хора до култура (напр. чрез Евробарометър в доклада на ЕС за младежта), както и да насърчават изследванията в областта на младежките култури, творчеството и културното гражданство; във връзка с това е важно да се определят потребностите на младите хора, свързани с достъпа им до култура, и да се проследи развитието на културните им практики,
            
         
               —
            
            
               да насърчават и обменят опит, практики и информация между всички заинтересовани страни на всички равнища във връзка с достъпа на младите хора до култура, напр. чрез стимулиране на мобилността с учебна цел за всички млади хора и за работещите с младежта и младежките ръководители, както и чрез използване на ИКТ и медиите,
            
         
               —
            
            
               да подкрепят качественото образование, обучение и изграждане на способности у работещите с младежта и младежките ръководители, хората на изкуството и други дейци на културата, учителите и всички други заинтересовани страни, които имат отношение към достъпа на младите хора до култура,
            
         
               —
            
            
               да насърчават достъпа на младите хора до култура като средство за стимулиране на социалното приобщаване, равенството и активното участие на младите хора, както и на борбата срещу дискриминацията и бедността,
            
         
               —
            
            
               да насърчават осъществяването на 6-те приоритета, определени в Заключенията на Съвета от 27 ноември 2009 г. за насърчаване на творческо поколение,
            
         
               —
            
            
               да използват по най-добър начин съществуващите подходящи програми, инструменти и европейски мрежи (напр. сдружението Европейска младежка карта), включително европейските структурни фондове, за да се стимулира постигането на посочените по-горе цели.
            
         
      (1)  ОВ C 287, 29.11.2007 г., стр. 1.
   
      (2)  Предстои да се приеме на 18 ноември 2010 г.
   
      (3)  Interarts EACEA/2008/01 (ОВ 2008/S 91-122802).